Giovanni Cerutti/Canson/Tòni e Ghitin
Artorn

TÒNI E GHITIN 
Sota a sto parapieuva stavo Tòni e Ghitin; chiel con la muda neuva, chila con sò caplin.

(Rit.) “Tirte en sa, ò Ghitin, ò me bel pocionin, 

ti ‘t ses la mia giòja, mi ‘t veuj tanta bin”.

“Sta ‘n gamba ti, Tòni, ti ‘t ses tròp davsin, 
con tò parapieuva t’em guasti ‘l caplin”.
Noi soma gent ëd campagna e se la foma bin; 
j’àutri a l’han mach lòn ch’a sagna (1), noi l’oma ij quatrin (Rit.).

Noi i l’oma la cassin-a, la cròta pien-a ‘d vin, 
i l’oma le vache ant la stala, ij còj e ij ravanin (Rit.).

Andoma su dla stra, andoma su embrasëtta, ma për costa piovëtta, soma tuti e doi bagnà! (Rit).

Leteratura piemontèisa
Canson
Giovanni Cerutti